Vokal (siri TV)

Vokal... Bukan Sekadar Rupa ialah sebuah rancangan pertandingan nyanyian yang dianjurkan dan disiarkan oleh TV3. Rancangan ini diperkenalkan pada tahun 2011 dengan tujuan mencari bakat berdasarkan mutu nyanyian sahaja tanpa tertumpu pada paras rupa, dan ini dilakukan dengan para juri yang menilai peserta yang bernyanyi tanpa menunjukkan wajahnya atas pentas sewaktu bertanding.
Pertandingan Vokal (Musim 1) ini dimenangi oleh Norhasmidar Ahmad (Asmidar) pada 2011 dan Mohd Yusof Ahmad (Uchop) pada Vokal (Musim 2) pada 2012.

Vokal...Bukan Sekadar Rupa musim pertama dan musim ke-2 telah ditamatkan mulai 25 Disember 2011 dan 26 Disember 2012 rancangan ini telah digantikan dengan Vokal Mania Mulai 24 Oktober 2020.

Format Rancangan
Vokal diperkenalkan kepada umum pada 15 September 2011 dalam sebuah sidang media di Sri Pentas, iaitu premis stesen-stesen penyiaran TV dan radio milik Media Prima termasuk TV3. Menurut Puan Nurul Aini Abu Bakar, Pengurus Besar Kumpulan, Kumpulan Pengurusan Jenama TV3 & TV9:

Format Rancangan

Pertandingan Vokal bermula dengan sesi ujibakat di Sri Pentas pada 23 dan 24 September, dan 1 dan 2 Oktober, terbuka kepada warganegara Malaysia yang berumur 18 hingga 28 tahun. Daripada seramai 1,400 orang yang diuji bakat dalam empat hari itu, hanya sepuluh orang yang dipilih untuk bertanding.

Episod pertama Vokal disiarkan secara langsung di TV3 pada 16 Oktober 2011, dengan persembahan dari lima peserta pertama. Pengacaranya ialah Faizal Ismail, sementara panel juri terdiri daripada Azmeer, Erra Fazira dan seorang artis jemputan mingguan yang menjawab "ya" atau "tidak" kepada satu demi satu peserta. Pertandingan antara 10 peserta ini dilangsungkan selama sembilan minggu, kesemua peserta mula-mula dipecahkan kepada dua kumpulan berlima yang berentap pada minggu yang berasingan, dan seorang peserta akan terkeluar jika juri tidak berpuas hati dengan nyanyiannya.

Di samping rancangan pertandingan pada setiap 9 malam Ahad, juga terdapat program sampingan Rutin Vokal yang memaparkan sorotan persediaan serta tugasan yang perlu dijalankan oleh para peserta pada setiap 5 petang Ahad sepanjang pertandingan. Antara tenaga pengajar yang turut menjayakan program Vokal termasuk Faizal Uzir sebagai Pengarah Muzik dan Penasihat Vokal, Adzwa sebagai Penasihat Persembahan, Prof. Madya Haji Md. Izzuddin (Prof. Izzi) selaku pakar motivasi dan Simran Latif dari Original Bootcamp sebagai jurulatih kecergasan dan kesihatan.

Juara pertandingan Vokal akan memenangi hadiah wang tunai sebanyak RM 50,000, naib juara RM 30,000 dan pemenang tempat ketiga pula RM 10,000.

Pusingan 1
Dalam pusingan pertama, 10 orang peserta yang layak dari sesi uji bakat dibahagikan kepada dua kumpulan berlima yang berentap dalam dua malam persembahan yang berasingan. Mereka semua bernyanyi di belakang tabir tanpa kelihatan langsung sementara dinilai oleh panel tiga juri yang mengatakan ya () atau tidak () kepada peserta. Di peringkat ini, keputusan hanya terletak di tangan juri. Dua "ya" diperlukan untuk layak ke pusingan seterusnya. Selepas keputusan diumumkan, barulah peserta itu menampilkan diri di atas pentas.

Pusingan 2
Mulai pusingan ini, semua peserta membuat persembahan dengan tampil di atas pentas. Keputusan ditentukan 50% oleh juri dan 50% oleh undian penonton melalui SMS. Penonton hanya diberi peluang untuk mengundi sepanjang persembahan (mulai saat rancangan bermula hingga rehat iklan terakhir sebelum keputusan diumumkan).

Musim 1 (2011)
Umur dicatat ketika pertandingan.

Musim 2 (2012)
Umur dicatat sewaktu pertandingan.

Hadiah
Musim 1 (2011)
Juara:
 Wang tunai RM50,000
 Trofi

Naib Juara:
 Wang tunai RM30,000
 Trofi 

Musim 2 (2012)
Juara:
 Wang tunai RM100,000
 Trofi

Naib Juara:
 Wang tunai RM50,000
 Trofi

Penglibatan

Musim Pertama (2011)
 Pengacara Konsert & Rutin Vokal : Faizal Ismail
 Pengarah Muzik : Faizal Uzir (Lok U)
 Penasihat Vokal : Faizal Uzir
 Penasihat Persembahan : Adzwa
 Penasihat Motivasi : Prof. Madya Haji Mohd Izzudin
 Jurulatih Kecergasan & Kesihatan : Simran Latiff
 Juri Tetap : Azmeer & Erra Fazira

Musim Kedua (2012)
 Pengacara Konsert & Rutin Vokal : Faizal Ismail
 Pengarah Muzik : Faizal Uzir
 Penasihat Vokal & Persembahan : Azmeer & Mas Idayu
 Penasihat Motivasi : Prof. Madya Haji Mohd Izzudin
 Jurulatih Kecergasan & Kesihatan : Fidie Sani
 Juri Tetap : Dato' Hattan & Ziana Zain

Rujukan

Pautan luar

Rancangan TV3